cyanic-selkie/wikianc huggingface dataset:
Gabon under Paralympiske sommerleker 2012
Gabon sendte 1 deltaker til Paralympiske sommerleker 2012 i London, Storbritannia fra 29. august til 9. september 2012.
Før lekene i London 2012 hadde ikke Gabon vunnet noen medaljer. Landet deltok første gang i (2008).
Middelhavslire
Middelhavslire (Puffinus yelkouan) er en mellomstor lire i sjøfuglfamilien Procellariidae.
EM i bridge for nasjonslag 2014
Europamesterskapet i bridge for nasjonslag 2014 var det 52. i rekken og fant sted i Opatija i Kroatia fra 21. juni til 1. juli. Mesterskapet ble arrangert for klassene åpen, damer og veteran. Mesterskapene er også kvalifisering for Bermuda Bowl (VM i bridge) hvor de seks beste kvalifiserer i hver klasse. . Norge stilte lag i alle klasser. Åpen klasse hadde først en innledende runde hvor de var oppdelt i to puljer av 18 lag og spilte Round robin innen hver pulje. Deretter gikk de ni beste videre til en finalerunde hvor man fikk med seg poengene fra lagene man hadde møtt og deretter spilte mot de ni lagene man ikke hadde møtt. I klassene damer og veteran ble det spilt Round robin i kamper over 16 spill.
Åpen klasse
36 nasjoner stilte med lag i åpen klasse. Norge var representert ved Boye Brogeland, Espen Lindqvist, Terje Lie, Nils Kvangraven, Thor Erik Hoftaniska og Thomas Charlsen.
Israel, Monaco, England, Polen, Bulgaria og Tyskland kvalifiserte seg til Bermuda Bowl 2015, men i løpet av sommeren trakk først Israel og deretter også Monaco seg etter påstander om at et av deres par jukset under europamesterskapet. Dette førte til at Sverige og Danmark overtok deres plasser, deretter trakk også det tyske laget seg da et av deres par valgte å stå frem og innrømme at også de hadde jukset, dermed fikk også Frankrike plass i Bermuda Bowl. Høsten 2018 ble Israel og Tyskland disket som følge av denne saken. Monaco ble dermed tildelt seieren til tross for anklagene om juks. Samme høst ble det klart at verken Monaco eller Polen godtok sine nye plasseringer, mesterskapet ble dermed stående uten vinner, mens England og Monaco delte andreplassen.
Damer
I dameklassen stilte 23 nasjoner med lag. Norge stilte med Gunn Helness, Ida Vennevold, Marianne Harding, Ann Karin Fuglestad, Sølvi Remen og Siv Thoresen
Veteran
I Veteranklassen stilte 26 nasjoner med lag. Alle spillere må fylle 60 år i løpet av året. Veteranene innledet med 12 runder Monrad før de ti beste spilte Round Robin om sluttplasseringene.
Resultater finalespill:
Protese
En protese er en kunstig kroppsdel som erstatter en manglende kroppsdel. Vanligvis benyttes proteser av personer som har mistet eller vært nødt til å amputere en kroppsdel som følge av en ulykke, eller de som er født med manglende kroppsdeler. Proteser blir designet, produsert og tilpasset av en ortopediingeniør.
Kunstige tenner og gebiss kalles tannproteser.
Se også
Momentum - foreningen for arm- og benprotesebrukere
Lukket nattverdsbord
Lukket nattverdsbord eller lukket kommunion innebærer at bare de som er medlemmer i et visst kristent trossamfunn får ta imot nattverden. Medlemmer i andre kirker får kun ta imot nattverden i en viss kirke derom de begge kirkene står i kirkelig fellesskap med hverandre.
Beskrivelse
Kirker som tillemper lukket nattveardsbord er for eksempel den katolske kirke, de ortodokse kirker, og noen lutherske kyrker som Wisconsinsynoden og Missourisynoden.
Motsetningen til lukket nattverdsbord er åpent nattverdsbord (åpen kommunion), som etterhvert er blitt tillempet i de fleste lutherske og forsåvidt de fleste kristne kirker utenfor den katolske kirke og de ortodokse kirker.
Metroid: Zero Mission
Metroid: Zero Mission er et action-eventyrspill utviklet og utgitt av Nintendo til Game Boy Advance i 2004. Det er en remake av det opprinnelige Metroid fra 1986, og gjenforteller historien med oppdatert grafikk og spillmekanikker.
I likhet med andre Metroid-spill kontrollerer spilleren dusørjegeren Samus Aran, som drar til planeten Zebes etter å ha funnet ut at rompirater utfører eksperimenter med metroider, fiendtlige parasittiske skapninger. Spillmekanikkene fokuserer på utforsking, hvor spilleren leter etter oppgraderinger som brukes for å komme til tidligere utilgjengelige områder. Remaken legger til ekstra hjelpemidler, nye områder, minibosser, vanskelighetsgrader og en omskrevet historie som utforsker fortiden til Samus.
Zero Mission fikk positiv mottakelse for det nye innholdet, grafikken og forbedringer over originalen, men noe kritikk for den korte lengden på spillet. Det fikk flere utmerkelser, inkludert en 46.-plass på en Top 200 over beste videospill av Nintendo Power. Det ble også kåret til det niende beste Game Boy Advance-spillet av IGN. Zero Mission solgte over 439 000 kopier i USA og 69 000 i Japan per februar 2005. Spillet ble utgitt i 2015 til europeisk Virtual Console til Wii U.
Rodman Law
Frederick Rodman Law (født 21. januar 1885, død 14. oktober 1919) var fallskjermhopper, bygningsklatrer og senere stuntmann og skuespiller i stumfilmer
Biografi
Han var eldre bror av den banebrytende luftfartspioneren Ruth Law Oliver. Law var gift med Florence Kimball og var far til tre barn. Familien bodde i Brooklyn. Law bodde også i Chicago og Texas.
801 Helwerthia
801 Helwerthia er en hovedbelteasteroide og et medlem av asteroidefamilien Eunomia. Den ble oppdaga den 20. mars 1915 av Max Wolf fra Landessternwarte Heidelberg-Königstuhl i Heidelberg. Den er oppkalt etter Wolfs mor, Elise Helwerth-Wolf.
Rodman Law
Biografi
Den 2. februar 1912 hoppet Law med fallskjerm ut av toppen av fakkelen på Frihetsgudinnen. Law spilte i eller deltok i flere stumfilmer, inkludert en film i 1914 bygget rundt hans arbeid, Daredevil Rodman Law. Hans kvinnelige medspiller i hans filmer var Claire Whitney, Jean Acker, Ethel Wright, Rosanna Forbes, Beryl Bouton og Constance Bennett, som ikke er relatert til 1930-tallets filmskuespiller med samme navn.
Law fikk tuberkulose mens han var på Kelly Field. Han døde av sykdommen i Camp Sevier i Greenville, Sør-Carolina 14. oktober 1919, etter å ha blitt innlagt på sykehuset der i et par måneder. Law ble antatt å ha blitt bedre, og før han døde planla han å utføre et nytt fallskjermstunt.
Motstandsbevegelse
Motstandsbevegelse er et samlebegrep for organisert, aktivt eller passivt opprør mot innen- eller utenlandske maktapprater, for eksempel under okkupasjon. Passiv motstand omfatter blant annet bruk av symboler, streiker, sabotasje og demonstrasjoner. Motstanden kan også være mer voldelig, og ta i bruk likvidasjoner, sprengninger eller regulære kamphandlinger.
Betegnelser brukt i andre land på motstandsbevegelser inkluderer det engelske begrepet «resistance movement», det franske «La Résistance», og partisanene på Balkan. I nyere tid er begrepet «frigjøringsbevegelse» mye brukt.
For nordmenn er ordet «motstandsbevegelse» i sterk grad knyttet til norsk motstandsbevegelse under andre verdenskrig; ofte er denne bare omtalt som «Motstandsbevegelsen».
Internasjonale avtaler
I landkrigskonvensjonen av 1907 heter det at militser og frikorps (frivillige) skal stå under kommando av en ansvarlig person. For å bli omfattet av konvensjonen må de ha et emblem som er synlig på avstand og åpent bære våpen. Handlingene skal følge krigens lover og tradisjoner.
Konvensjonen presiserer imidlertid at personer som tar opp våpen mot invaderende styrker kan omfattes av krigens lover dersom de ikke har hatt tid til å organisere seg, og dersom de selv følger krigens lover.
Lundsjön–Dammsjön
Lundsjön–Dammsjön er et innsjø-kompleks i Nacka kommune i Stockholms län, Sverige. Komplekset består av Lundsjön i nord og Dammsjön i sør. Innsjøene ligger i et velbesøkt turområde nor for Erstaviken, og er regnet for å være bra innsjøer for både fiske og bading. Innsjøene utgjorde tidligere drikkevannstilgangen for Saltsjöbaden. Den østlige delen av Dammsjön ligger innenfor Tattby naturreservat.
Biologi
Vannet i innsjøene er klart, og bunnen er brunaktig på grunn av innsjøenes innhold av humus. Det er tre flytende øyer, eller hengemyrer, på innsjøen. De har lenge ligget på samme plass, men her i den senere tiden flyttet noe på seg. Den nordligste av hengemyrene har flyttet seg sørover med om lag 100 meter. Innsjøenes bredder består for det meste av hällmarksbarskog, som er ømfintlig for slitasje fra besøkende. Barskog (gran) og løvskog (bjørk og or) brer seg også langs innsjøene. Den omkringliggende naturen er variert, med et rikt dyre- og planteliv. Det vokser rikelig med sopp her, som fluesopp, smørsopp, kremler og rørhattsopp. I selve innsjøen vokser det siv, starr, sneller, vannliljer, nypebuske, gress, bjørnemose og kalvedun. Lommer og fiskeørn nlir jevnlig observert ved innsjøene. I innsjøene er det også kreps og rikelig med krepsdyr, samt øyenstikkere.
Friluftsliv
Fiskerettighetene i den østlige delen av innsjøen forvaltes av Saltsjöbadens Fiskevårdsförening. På vinteren drives det isfiske på innsjøkomplekset. Det er gode gang- og sykkelveier i området. Saltsjöbadens «lugna promenad» (rolige promenade), en merket sløyfe på drøyt 4 km, passerer ved Lundsjöns nordbredde, hvor også Saltsjöbadens golfabe ligger.
Alleyne Francique
Alleyne Francique (født 7. juni 1976) var en grenadisk friidrettsutøver, som konkurrerte i 400 meter. Han representerte Grenada under Sommer-OL 2008, der han ble utslått i de innledende rundene.
Mesterligaen
Mesterligaen (Champions League), også kjent som UCL, kan peke på:
Józef Piłsudskis allé
Józef Piłsudskis allé (polsk Aleja Marszałka Józefa Piłsudskiego) ligger langs strekningen mellom Piotrkowska-gaten og Targowa-gaten (ved Seiersplassen) i Łódź.
Den er del av en større, tre filer bred byarterie som forbinder byens sentrum med de største beboelsesområdene i Łódź: Widzew-Wschód (i øst) og Retkinia (i vest).
Langs Józef Piłsudskis allé ligger finans-, handels- og underholdningssenteret i Łódź. Her finnes blant annet høye skyskrapere, handelssentre (blant annet Galeria Łódzka), multiplekskino, hovedsetene og avdelingene til syv banker, hoteller samt Philips’ europeiske finans- og bokføringssenter.
Historie
Under den tyske okkupasjonen av Polen ble gatens navn forandret til Rudolf-Hess-Straße, og i kommunisttiden først til Ulica Główna og så Ulica Józefa Stalina («Josef Stalins gate»). I det selvstendige Polen fikk gaten navnet Aleja Adama Mickiewicza («Adam Mickiewicz’ allé»), og fra 1990 dagens Aleja Józefa Piłsudskiego.
Frijazz
Frijazz er en retning innen jazzmusikk som karakteriseres ved minimal avhengighet av formelle grenser. Frijazzen ble først utviklet på 1950- og 1960-tallet av musikere som Ornette Coleman, Cecil Taylor, Albert Ayler, Archie Shepp, Bill Dixon og Paul Bley. Best kjent er kanskje musikken John Coltrane produserte i den senere delen av sin karriere. Selv om frijazz ofte assosieres med den tiden den først ble skapt, har mange musikere som Peter Brötzmann, Cecil Taylor, Mars Williams, Ken Vandermark og William Parker holdt stilen vedlike og videreutvikler den også idag.
Historie
Om ikke Ornette Coleman var den som direkte etablerte frijazzen, bidro han sterkt til å utkrystallisere formen på slutten av 1950-tallet. Uansett har Coleman ganske sikkert æren for betegnelsen «frijazz». I 1960 utga han albumet Free Jazz: A Collective Improvisation. Tittelen ble raskt synonymt med samtidens utvikling innen jazz, og etterhvert navnet på en retning/stilart.
Det var imidlertid forgjengere. To låter av pianisten Lennie Tristano er vurdert som den første frijazzen. «Digression» og «Intuition» ble begge spilt inn i 1949. Ingen av dem hadde forhåndsarrangert melodi, harmoni eller rytme.
Det meste av Sun Ras musikk kan klassifiseres som frijazz, selv om Sun Ra selv gjentatte ganger hevdet at musikken hans var komponert og at det han skrev låt friere enn det frijazz-musikerne presterte.
Noen av produksjonene til Charles Mingus var også viktige for etableringen av frijazz. Spesielt bør nevnes hans tidlige Atlantic-innspillinger, som Pithecanthropus Erectus, The Clown og Tijuana Moods.
Siden midten på 1950-tallet hadde Jackie McLean utforsket et konsept han kalte «The Big Room», hvor de ofte strenge reglene i bebop kunne løsnes på eller droppes.
I tiden 1960–1962 fikk en trio, ledet av Jimmy Giuffre med Paul Bley og Steve Swallow, liten oppmerksomhet, men de ble senere regnet som et av de mest innovative frijazz-ensemblene.
Eric Dolphys samarbeide med Charles Mingus, John Coltrane, og Chico Hamilton, sammen med hans egne soloproduksjoner, har også hatt stor betydning for utviklingen av frijazz.
Definisjon
Det finnes ingen allment akseptert definisjon av begrepet frijazz. Forsøk på definisjoner blir komplisert av at mange musikere som opererer i andre stilarter bruker begrepet og også at frijazz blandes med andre stiler. Mange musikere tenderer også til å unngå klassifisering, da det anses som ubrukbart eller unødvendig begrensende.
I frijazz er improvisasjon essensiell, og i motsetning til tidligere stilarter hvor soloene alltid var bygd på rammeverk gitt av komponert materiale (akkordskifter og melodi), gir frijazzen utøverne videre muligheter.
Denne typen musikk spilles ofte i mindre orkestre og låter ofte aggressiv, dissonant og generelt med mye lyd og energi. Mange kritikere, spesielt tidligere, anså fraværet av kjente elementer innen jazz som et tegn på at musikerne manglet teknikk. Mange musikere bruker instrumentene på ukonvensjonelle måter, som for eksempel overblåsingsteknikker. Idag er slike synspunkter mere marginale og musikken har bygd en tradisjon som følges av seriøse kritikere.
Utover dette så lar frijazz seg best beskrive ved å sammenligne med hva som referere til her som «andre former for jazz», som dekker ragtime, dixieland, swing, bebop, cool jazz, jazz-fusion. Sistnevnte benytter faste tempi og sterkt pulserende rytmer, vanligvis i 4/4, men også i andre taktarter, alltid synkopert. Frijazz beholder vanligvis en generell puls og swinger ofte, men uten fast tempo, og ofte med accelerando og ritardando, som gir et inntrykk av at musikken beveges i bølger. Musikerne spiller ofte i forskjellige tempo.
I «andre former for jazz» brukes harmoniske strukturer (vanligvis diatoniske akkorder) og improvisasjoner baseres på notene i akkordene. I frijazz unngås, nesten pr definisjon, slike strukturer. Allikevel beholdes mye av språket fra tidligere stilarter. Det er derfor vanlig å høre diatoniske fraser, bluesfraser og lignende i denne musikken. Det er også vanlig med et flatt harmoniskjema som underlag (se modal jazz), men fraværet av slike primitive hjelpemidler er også vanlig.
«Andre former for jazz» bruker også komponerte melodier som basis for framførelse og improvisasjon. I frijazz praktiseres noen ganger bruk av slikt materiale og noen ganger ikke. I enkelte tilfeller som også kalles frijazz blir andre komposisjonsstrukturer brukt. Disse kan være veldig detaljerte og komplekse. Musikken til Anthony Braxton gir mange eksempler på dette. Det ville kanskje være best å bruke andre begreper, som eksempelvis avantgardistisk jazz på dette og reservere begrepet frijazz til musikk med få eller ingen forhåndskomponerte elementer.
Globalt
Utenfor Nord-Amerika har frijazz slått an i varierende grad, spesielt i Europa og Japan. Saksofonistene Peter Brötzmann og Evan Parker, trombonist Conny Bauer, klarinettist Theo Jörgensmann, gitarist Derek Bailey og trommeslager Han Bennink var blant tidlig kjente europeiske frijazzutøvere. Alle er fortsatt aktive. Europeisk frijazz tilnærmer seg generell fri improvisasjon, med større avstand til jazztradisjonen. Japanske musikere, som gitaristen Masayuki Takayanagi og saksofonisten Kaoru Abe, har tatt frijazzen i en annen retning, hvor de tilnærmer seg støymusikk. Amerikanske musikere som Don Cherry, John Coltrane, og Pharoah Sanders integrerte i større grad elementer av musikk fra Afrika, India og Midtøsten.
Nasjonalt
Som andre steder i Europa har frijazz også etter hvert blitt nokså veletablert i Norge. Flere plateselskaper blitt opprettet med det mål å gi ut norsk frijazz, ofte i sammenheng med norsk kontemporærmusikk. Av slike plateselskaper kan Smalltown Superjazzz og Rune Grammofon nevnes. På tross av en håndfull etter hvert etablerte musikere er allikevel det norske frijazzmiljøet uhyre lite sammenlignet med andre sjangere. Dette fører til at mange av sjangerens musikere går igjen i en rekke forskjellige prosjekter og band. Det kan for eksempel nevnes at trommeslageren Paal Nilssen-Love ifølge plateselskapets egne internettsider siden 2005 har bidratt på hele 13 av Smalltown Superjazzz' utgivelser, og kun uteblitt fra i alt seks! Da dette plateselskapet hadde såkalt «label night» under årets Kongsberg Jazzfestival var også Nilssen-Love å finne i fire av seks band som opptrådte. Det samme var den svenske saksofonisten Mats Gustafsson, som på tross av sin nasjonalitet er et kjent navn i det norske frijazzmiljøet. Foruten disse må saksofonisten Frode Gjerstad nevnes som en pioner innen utviklingen av norsk frijazz.
Maine (Frankrike)
Maine var en av Frankrikes tradisjonelle provinser i før-revolusjonær tid. Navnet må ikke forveksles med La Maine, elven. Det tilsvarer det tidligere grevskapet Maine som også hadde hovedstad i Le Mans. Området er i dag delt inn i departementene Sarthe og Mayenne, og deler av Loire-et-Cher, Eure-et-Loir, og Ornesom. Området har et innbyggertall på rundt 857 000 innbyggere.
Liste over formennene for Republikken Mari Els statsforsamling
Formannen for Republikken Mari Els statsforsamling er leder for parlamentet. Dens forløpere var Sovjetkongressen etterfulgt av Det øverste sovjet (1938–1994). Navnene er transkribert fra russisk.
Keilhau
Keilhau kan sikte til
Maine (Frankrike)
Delstaten Maine i USA er antatt oppkalt etter denne provinsen.
Lokalisering
Maine ligger på grensen av provinsen Anjou i sør og Normandie i nord. Maine var i sin tid et stridsemne for de tidligere grevskapet Anjou og hertugdømmet Normandie.
Konflikt og strid
En gang mellom 1045 og 1047 giftet Hugo IV seg med Bertha, datter av Odo II av Blois. Angevinene (Anjou) ønsket ikke at Maine kom inn under Blois’ innflytelse og grev Geoffrey Martel invaderte Maine. Normannerne hadde ingen interesse av å se Maine komme inn under Anjou, og ble trukket inn i konflikten. Den nøyaktige kronologien er uklar, men det er klart at i 1051 døde Hugo IV og borgerne i Le Mans åpnet deres port for angevinene. Til tross for at Anjou fikk effektiv kontroll over det meste av landet greide normannerne erobre flere betydningsfulle festninger langs grensen Maine-Normandie.
Krevet av Normandie
Hugo IVs sønn Herbert II flyktet til det normanniske hoffet, skjønt en del historikere hevder at han var under angevinenes kontroll i noen år først, og hans død i 1062 fremmet en etterfølgerkrise i Maine. Mens landet var på angevinenes hender hadde Anjou sitt eget etterfølgerproblem. Herberts yngre søster Margarete var trolovet til hertug Robert Curthose, sønn av hertug Vilhelm av Normandie, Vilhelm krevde Maine på deres vegne. Andre krav var Herberts tante Biota, søster av Hugo IV, og hennes ektemann Walter, greve av Vexin.
Normannisk invasjon og kontroll
Vilhelm invaderte Maine og tok kontroll over landet på begynnelsen av 1064. Biota og Walter ble tatt til fange da Le Mans ble erobret. De døde en gang senere i 1063, etter sigende forgiftet ifølge ryktene, skjønt det er ingen harde bevis for dette.
Den normanniske kontrollen av Maine sikret den sørlige grensen av Normandie mot Anjou, og det var en faktor som gjorde det mulig for Vilhelm å invadere England i 1066.
Opprør
I 1069 gjorde borgerne av Le Mans opprør mot normannerne. En del av baronene i Manceaux ble med i opprøret, og normannerne ble fordrevet, og unge Hugo V av Maine ble proklamert som greve av Maine. Han var sønn av Azzo d'Este og dennes hustru Gersendis, den andre søsteren av greve Hugo IV. Azzo dro tilbake til Italia og etterlot Gersendis med ansvaret. Den virkelige makten satt en av baronene i Manceaux, Geoffrey av Mayenne.
Kongedømmet Frankrike annekterte Maine i 1203.
Moderne tid
Under den franske revolusjon ble Maine en del av den nyopprettede départementer Mayenne og Sarthe, de er i dag en del av regionen Pays de la Loire.
Ralph Spotts
Ralph Lewis Spotts (født 14. juni 1875 i Canton, Ohio, død 17. april 1924 i New York) var en amerikansk skytter som deltok i de olympiske leker 1912 i Stockholm.
Spotts ble olympisk mester i skyting under OL 1912 i Stockholm. Han var med på det amerikanske laget som vant lagskyting i trap med 532 poeng foran Storbritannia med 511. De andre på laget var Edward Gleason, James Graham, Frank Hall og John Hendrickson. Spotts skjøt totalt 90 poeng, som var det tredje beste resultatet på det amerikanske laget.
Vestsiden ungdomsskole (Kongsberg)
Vestsiden ungdomsskole (etablert i 1957) er en ungdomsskole i Kongsberg. I 2009-2010 semesteret hadde skolen 268 elever.
Historikk
Skolen ble etablert som barneskole i 1957, og tatt i bruk som ungdomsskole i 1967 etter litt påbygging. Det er planlagt ny skole på samme tomt. Denne skal stå ferdig til skolestart 2019/2020.
Heggedal og Blakstad skolekorps
Heggedal og Blakstad skolekorps er et skolekorps i Asker, stiftet i 1956. Korpset rekrutterer fra barneskolene Heggedal, Blakstad og Solberg, og holder til på Heggedal skole.
Gold Against the Soul
Gold Against the Soul er det andre musikkalbumet av Manic Street Preachers, utgitt i 1993.
Heggedal og Blakstad skolekorps
Heggedal og Blakstad skolekorps har janitsjarbesetning, med over 70 musikanter i alderen 7–19 år, fordelt på aspirant-, junior- og hovedkorps. Per mai 2020 er Andreas Olsson dirigent for aspirant- og juniorkorpset og Thomas Høiby Verket dirigent for hovedkorpset. Korpset er medlem av Norges Musikkorps Forbund og tilknyttet Asker kulturskole.
Historie
Det forberedende arbeidet med å starte et skolekorps i Heggedal startet høsten 1955. Den 9. september ble det holdt et møte på Heggedal skole etter initiativ fra Heggedal Musikkorps ved Knut Løken og Øyvind Aamann. Møtet samlet 22 foreldre. En uke senere startet et notekurs med 58 deltakere ledet av Knut Løken.
Den 24. januar 1956 ble korpset stiftet, under navnet «Heggedal Skoles Musikkorps». Stiftelsen fant sted på Heggedal skole. Til 17. mai samme året var alt klart og 35 musikanter marsjerte i barnetoget under korpsets første dirigent Cato Elnes. 13. september 1956 ble korpsets første årsmøte holdt. Korpsets styre ble valgt, med Leiv Julseth som korpsets første formann.
En egen mødregruppe ble etablert i 1959 for å skaffet penger til korpset. Dette bidro til å holde korpset i drift. Også Asker kommune og velforeningene hjalp korpsets økonomi. Gjennom 1960- og 70-tallet var økonomien likevel svak. Fra inngangen til 80-årene ble den økonomiske situasjonen til korpset bedre.
Korpset endret navn til «Heggedal skolekorps» i 1978. Frem til 1998 rekrutterte skolekorpset i hovedsak fra Heggedal skole. Høsten 1998 åpnet Blakstad skole, og skolens FAU valgte Heggedal skolekorps som skolens korps. I mars 2000 endret korpset derfor navn til «Heggedal og Blakstad skolekorps».
I 2010 spilte korpset i 1. divisjon, oppnådde 5. plass i det daværende Akershusmesterskapet. Samme år deltok korpset i NM for skolekorps i både janitsjar og gatemarsj, og korpset endte på henholdsvis 6. plass i janitsjar og 7. plass i gatemarsj. I 2016 vant hovedkorpset Distriktmesterskapet for skolekorps 2. divisjon i Asker, med sitt spesialarrangerte bestillingsverk «Rise of the Fallen».
Polokwane
Polokwane («sikkerhetens plass» på nordsotho, tidligere Pietersburg) er en by i Sør-Afrika og hovedstad i Limpopo-provinsen, med omkring 150 000 innbyggere (2006). Polokwane er den økonomiske motoren i Limpopo-provinsen hvor 10 % av provinsens innbyggere bor. Den ligger ved 1312 m høyde, ved hovedveien fra Johannesburg-regionen til Zimbabwe.
Historie
Byen ble grunnlagt med navnet Pietersburg under gullfeberen i 1880-årene. Navnet var en hyllest til Petrus Jacobus Piet Joubert, en boergeneral i armeen til Den sydafrikanske republikk. Byen var tidvis hovedstad for boerrepublikken Transvaal. Under boerkrigen (1899–1902) ble byen erobret av britene (1901), som opprettet en konsentrasjonsleir her.
I 2002 ble navnet forandret til Polokwane.
Klima
Siden Polokwane ligger høyt har den et moderat klima med gjennomsnittlig 25 °C til 26 °C maksimaltemperatur og gjennomsnittlig minimumstemperatur på 15 °C i sommermånedene fra november til februar. I vintermånedene juni og juli faller gjennomsnittsminimumstemperaturene til 5 °C, mens maksimalverdien på dagen ligger rundt 18–19 °C. Nedbør faller mest på sommeren (rundt 90 mm per måned), mens vintermånedene er heller tørre.
Investeringsavgift
Investeringsavgift er en generell skatt på anskaffelse av realkapital (bygninger, maskiner, transportmidler o.l.). Den ble vanligvis fastsatt som en viss prosentsats av kapitalgjenstandens verdi. I Norge hadde man lenge i praksis investeringsavgift ved at den alminnelige omsetningsavgift ble oppkrevd også på mange former for kapitalvarer. Ved overgangen fra omsetningsavgift på siste omsetningsledd til merverdiavgift (moms) i 1970 ble det nødvendig med særskilt investeringsavgift, og ordningen ble innført 1969. Den var opprinnelig på 13 %, fra 1989 7 %. Etter hvert ble en rekke kapitalvarer fritatt for investeringsavgift, og avgiften falt helt bort 2002.
Relikvie
En relikvie (fra latin reliquiae, 'levning') er en kroppsdel fra eller gjenstand assosiert med en hellig person. Relikvier er viktige innen noen retninger innenfor kristendommen, og i buddhismen, hinduismen og enkelte andre religioner.
Kristne relikvier
Innenfor kristendommen er det i den katolske kirke, den ortodokse kirke og de orientalske ortodokse kirker at relikvier inngår i fromhetslivet. I de protestantiske kirker æres ikke relikvier, siden man ikke praktiserer noen helgendyrkelse. En av de første som kritiserte bruken av relikvier, var Jean Calvin som blant annet raljerte over hvordan den katolske kirke viste frem terninger som romerske soldater angivelig hadde brukt til å avgjøre hvem som fikk overta Jesu kappe etter korsfestelsen. Ikke bare ble Jesu kappe utstilt, men også terningene. En slik terning var i Trier og to andre i San Salvador i Spania. Calvin påpekte at evangeliene forteller at soldatene «trakk lodd», mens «disse tåpene har forestilt seg at soldatene kastet terning, som ikke var vanlig da, iallfall ikke i den form vi kjenner, for i stedet for sekseren og eneren og de andre tallene, hadde de tegn som de ga navn, slik som «Venus» og «Hunden»».
Cryptomalus
Cryptomalus er en slekt av stumpbiller.
Utseende
Små (2-3 millimeter), bredt ovale stumpbiller.
Utbredelse
Slekten er utbredt i Sørøst-Asia (Nepal, Laos, Kina) og Osaenia (Vanuatu).
Relikvie
Kristne relikvier
Etter den totale ødeleggelsen som etterfulgte den romerske beleiringen av Jerusalem i år 70 e.Kr. er bare få gjenstander fra datidens Judea bevart, og det finnes få bevarte nedtegnelser om jødedommens historie for perioden mellom år 70 og 200. Margaret M. Mitchell skriver at selv om Evsebios forteller (Historia ecclesiastica III 5.3 ) at de tidligkristne forlot Jerusalem til fordel for Pella rett før Jerusalem falt, må vi godta at ingen kristne gjenstander fra den tidlige jerusalemkirken er bevart. Joe Nickell skriver at «som undersøkelse etter undersøkelse har vist, finnes det ikke én eneste troverdig bekreftet relikvie av Jesus.»
Likevel er en rekke relikvier blitt tilskrevet Jesus, selv de har blitt betvilt. 1500-tallets katolske teolog Erasmus skrev sarkastisk om spredningen av relikvier, og om antallet bygninger som kunne oppføres fra splintene som ble hevdet å stamme fra korset brukt i korsfestelsen. Samtidig som eksperter er uenige om Jesus ble korsfestet med tre eller fire nagler, tilbes minst tretti hellige nagler som relikvier i Europa.
Visse relikvier, som de angivelige restene av tornekransen, mottar kun et beskjedent antall besøkende, mens likkledet i Torino har mottatt millioner, inkludert pavene Johannes Paul II og Benedikt XVI.
Historie
Bruk av relikvier omtales flere steder i Bibelen. I Andre kongebok 13,20-21 fortelles at en mann ble kastet ned i graven til profeten Elisja, og da den døde berørte Elisjas knokler, ble han vakt til live.
I Det nye testamente regner mange henvisningen til Paulus' tørklær og klesplagg i Apostlenes gjerninger 19,11-12 som omtale av relikvier: «Gud gjorde helt uvanlige undere ved Paulus' hender. Det hendte til og med at folk tok tørklær og arbeidstøy som han hadde hatt på seg, og la på de syke. Da slapp sykdommen taket, og de onde åndene fór ut av dem.» Alle som rørte ved Jesus eller hans klesplagg ble friske (evangeliet etter Markus 6:56)
I en rent kristen sammenheng er fortellingen om Polykarp av Smyrnas martyrdød ca. år 155 det tidligst bevarte eksempel. Det fortelles der at de kristne bevarte hans jordiske levninger og regnet dem som dyrebare relikvier.
Gjennom oldkirkelig tid og i tidlig middelalder fremkom mange historier om mirakler i forbindelse med relikvier, som av denne grunn ble svært viktige for kirken i middelalderen. 800-tallet markerte et høydepunkt i raseringen av katakombene, der relikviejegere rasket til seg det de kunne av martyrenes levninger. De nybygde kirkene lenger nord i Europa, særlig i Tyskland, lot seg ikke lenger nøye med relikvier av 3. klasse (type «stykke av et klede som hadde rørt ved en gravstein/sarkofag»), men stilte krav om å få virkelige kroppsdeler fra martyrene. Denne geskjeften blomstret, komplett med relikvieoppkjøpere utstyrt med lisens. Raseringen av gravplasser og inskripsjoner forklarer katakombenes nåværende tilstand, og nådde et slikt omfang at pave Paschalis I så seg nødt til å gripe inn. Det ble sagt at han fikk flyttet relikviene etter over 2.000 martyrer i sikkerhet inne i kirkebygg.
I den katolske kirke er det fortsatt slik at alle kirker må ha en relikvie nedfelt i alteret. På 1000-tallet ville lokalbefolkningen i fjellene i Umbria ta livet av eremitten Sankt Romuald, for ikke å gå glipp av knoklene hans. Da Thomas av Aquinas døde i klosteret Fossanuova i 1274, løsnet munkene hodet hans, kokte og preparerte det for ikke å gå glipp av en så dyrebar relikvie. Før Sankt Elisabeth av Thüringens begravelse skar og rev lokalbefolkningen biter av likkledet, håret og neglene hennes, og biter av ører og brystvorter. Karl VI av Frankrike (som i perioder led av psykose) delte ved en fest ut ribbeina fra Ludvig IX (med tilnavnet «den hellige») til Pierre d'Ailly og sine onkler av Berry og Burgund – mens prelatene fikk én knokkel på deling. Da jesuitten Johannes av Nepomuk var blitt druknet i Moldau, ble det påstått at kroppen hans fløt opp, og at sterkt lysende stjerner våket over drukningsstedet. Knoklene hans ble utstilt, og lenge ble også tungen hans vist frem og jevnlig fuktet for å bevare sitt livaktige utseende. Men da vitenskapen avslørte at det ikke dreide seg om tungen, men om en bit av hjernen, tonet Vatikanet ned feiringen av St. Johannes.
Chartreskatedralen viser frem Sancta Camisa, den hellige tunikaen som jomfru Maria angivelig hadde på seg mens hun gikk gravid med Jesus. Mange pilegrimer kommer for å se tunikaen, som presenteres som gave til katedralen fra Karl den skallede i 876. Karls bestefar, Karl den store, skal ha fått tunikaen som gave fra keiserinne Irene, og på 1900-tallet ble det funnet pollen fra Palestina i det første århundre i kledet.
Reformasjonen medførte en voldsom reaksjon mot relikvier. Noen steder, spesielt i England og steder med sterk kalvinistisk innflytelse, førte dette til at relikvier ble ødelagt. Andre steder unngikk man dette, fordi man så det som likskjending, men man begravde gjerne relikviene på hemmelige steder. Dette skjedde f.eks. med Olavsskrinet med levningene etter Olav den hellige.
Kristus-relikvier
En spesiell kategori av kristne relikvier er de som er knyttet til Jesus. Ettersom kirken lærer at han steg opp til himmelen med legeme og sjel, kan det ikke finnes kroppslige levninger – med unntak av forhuden som ble skåret av ved omskjæringen. Flere kirker hevder å ha denne relikvien. Den viktigste Kristus-relikvien er korset, og svært mange kirker har splinter som det hevdes stammer derfra. Erasmus av Rotterdam sa at det fantes nok splinter til å bygge et skip – dette er sterkt overdrevet, men det er nok for mange til at alle kan være ekte. I noen tilfeller kan det dreie seg om såkalte berøringsrelikvier – tresplinter som har vært lagt inntil en splint fra korset, og derved har noe hellig ved seg. Likkledet i Torino hevdes å være kledet Kristus ble svøpt i etter korsfestelsen. Den katolske kirke selv har ikke tatt noe offisielt standpunkt om likkledets ekthet etter at det i 1988 ble tidfestet til mellom år 1260 og 1390 ved hjelp av C14-datering. Det finnes også andre relikvier knyttet til korsfestelsen, som Veronikas svetteduk, spissen av Longinus' lanse, tornekronen og avrevne torner fra denne, og naglene Kristus ble festet med.
Caprelloidea
Caprelloidea (gresk: caper = geitebukk), mulig norsk navn «spøkelsestanglopper» eller spøkelseskreps, er en underorden/overfamilie av ordenen Caprellidea – foreslått lagt under en overorden «Senticaudata» – og med en mulig underorden Corophiidea. De inngår i gruppen av amfipoder. Den er en gruppe over 100 slekter av mikro- og meioorganismer som blant annet spiser alger, plankton og andre mirkoorganismer, og som selv er viktig mat for fiskeyngel. De atskiller seg fra andre krepsdyr ved at disse amfipodene har en langstrakt, sylindrisk tynn kropp med et redusert antall lemmer.
Relikvie
Den katolske kirkens klassifiseringer og regler
Det er ikke tillatt å selge relikvier av første og andre klasse. Relikvier i tredje klasse kan selges, men med visse begrensninger – det er ikke tillatt å gjøre personlig profitt på dem, men kostnadene kan dekkes.
Det er heller ikke tillatt å ødelegge relikvier, eller å behandle dem uærbødig.
Relikvarier
Kristne relikvier oppbevares normalt i skrin (dersom det ikke dreier seg om en kropp i en sarkofag), og disse kalles relikvarium eller relikviegjemme. De er ofte svært forseggjort og fremstilt av dyrebare materialer.
Caprelloidea
Kroppens kroppsledd nr 1 er sammenvokst med hodet, mens kroppsledd nr 2 har et par kraftige klør. De neste kroppsleddene (3 og 4) har ofte ikke lemmer. Gruppens arter livnærer seg gjerne ved å sitte fast til hydroider, alger, mosdyr, svampdyr eller sjøstjerner - som de fester seg med de klo-formede baklemmene. Artene følger havets strømmer pelagisk i vannsøylen eller langs bunnen, og alle artene er rovdyr.
Gruppens minst 293 arter lever i havet eller i ferskvann. Det antas at om lag 70 arter lever i Sørishavet. I Norge er det observert minst 13 arter, og i norske farvann finner man blant annet familiene spøkelseskreps (Caprellidae) og hvallusfamilien (Cyamidae). Eksempler på arter i norske farvann er Caprella linearis og hvallusen Paracyamus boopis.
Relikvie
Buddhistiske relikvier
Relikvier av Buddha og forskjellige andre hellige personer æres. Etter Buddhas død ble hans legeme delt opp og relikvier sendt til forskjellige steder fordi flere konger kranglet om levningene hans. Det sies at en bramin delte relikviene i åtte like store deler, som igjen skal ha blitt fordelt. Buddhas relikvier deles i theravada-buddhismen inn i tre typer: Legemlige relikvier, bruksrelikvier og påminnere. De legemlige relikviene er alltid ben, tenner eller hår. Bruksrelikvier er Buddhas tiggerskål, klær, sandaler og fikentreet han satt under da han fikk sin opplysning. Påminnere om Buddha er for eksempel statuer av ham. Et buddhistisk relikvie skal normalt plasseres i en stupa, en bygning spesielt laget for dette formålet. Praksisen med å ære relikvier har hatt en sentral betydning for spredningen og opprettholdelsen av buddhismen. En av Buddhas hjørnetenner sies i dag å være på Sri Lanka i tempelet Dalada Maligava i Kandy.
Caprelloidea
Gruppens taksonomi
Gruppens systematikk er uklar. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Relikvie
Hinduistiske relikvier
I brahmanisme er relikviedyrkelse mindre uttalt, men Sati, Shivas ektefelle, er et unntak. Sati var datter av Brahmas sønn kong Daksha, som var svært misfornøyd med sin svigersønn og viste det tydelig. Til sist orket ikke Sati mer av konflikten og kastet seg i ilden. Shiva var knust over tapet av sin kone, og for å redde universet og Shiva selv, skar Vishnu Satis livløse kropp i 51 deler som falt til jorden på ulike steder og kalles shakti peeths. Alle disse 51 stedene regnes som hellig land som folk valfarter til.
Kulturelle relikvier
Ordet relikvie brukes også om gjenstander med en stor kulturell eller nasjonal betydning, uten at det er knyttet noen religiøs dyrkelse til dem. Det kan også brukes om gjenstander som er av stor privat betydning, som en gjenstand fra en forlengst død slektning.
Dverg
Dverg kan sikte til:
San Marcos (Tarrazú)
San Marcos er en by og administrasjonssentrum i kantonen Tarrazú i provinsen San José i Costa Rica. Distriktet San Marcos hadde 9 993 innbyggere i 2011. .
Relikvie
Relikvier i videospill
I en del videospill brukes ordet relikvie (gjerne engelsk relic) om gjenstander fra gamle kulturer med en spesiell betydning og funksjon, spesielt om gjenstander som utløser magiske krefter.
Fotnoter
<references group="lower-alpha"/>
Follotunnelen
Follotunnelen er en to-løps motorveitunnel langs E6 i Vestby kommune i Akershus. Tunnelen er 890 meter lang og ble åpnet i 1998 som en del av ny firefelts E6 gjennom Follo.
10. mai 2009 krasjet et vogntog i fjellveggen i det nordgående løpet i tunnelen. Vogntoget tok fyr og føreren omkom. Tunnelløpet var stengt i en måned mens reparasjonsarbeidet pågikk.
Långhalsen
I 1857 ble Långhalsen (og Yngaren) senket med ca to meter, i den hensikt å vinne ca 3000 tønner (ca 12 km²) dyrkbar mark. Da ble Långhalsen delt i tre deler. Vattenmyndigheterna definerer de tre delene som separate innsjøer. Alle har samme navn, og ligger på tilnærmet samme høyde. Den minste og vestligste delen har et areal på vel 1 kvadratkilometer. De to største er adskilt av en kort kanal der riksväg 221 og jernbanen krysser mellom Bettna og Vadsbro. Den midterste delen dekker 6 kvadratkilometer. Den sørøstre delen er svært uregelmessig med mange bukter og sund, på de fleste steder ca en kilometer bred, og ingen steder mer enn tre kilometer bred. Denne delen dekker et areal på 13 km². Det samlede arealet oppgis av Sveriges meteorologiska och hydrologiska institut som vel 32 km².
Sjøens økologiske status betegnes som utilfredsstillende, mye på grunn av overgjødsling og forurensning fra en rekke kilder.
Sjøens utløp er i sørøst, der Nyköpingsån renner ned til Nyköping ved Østersjøen.
Peppe Femling
Hans Wilhelm Peppe Femling (født 24. mars 1992 i Gävle) er en svensk skiskytter som deltok for Sverige under Vinter-OL 2018 og ble olympisk mester med stafettlaget på 4 x 7,5 km.
Calontholinus
Calontholinus er en slekt av biller som hører til underfamilien storkortvinger (Staphylininae) i familien kortvinger (Staphylinidae).
Utseende
Små til middelsstore, smale, blanke, rødbrunlige kortvinger. Hodet er ovalt med små fasettøyne. Det er markert, avsatt "hals", pronotum er avrundet firkantet, nokså smalt, lengre enn bredt. Dekkvingene er forholdsvis korte, bakkroppen lang og sylindrisk. Beina er korte og kraftige.
Levevis
Artene er nattaktive rovdyr.
Utbredelse
Slekten er kjent fra Sentral-Asia (Iran).
Systematisk inndeling
Slekten blir ofte plassert som en underslekt av Xantholinus eller også av Nudobius.
Olav Brunborgs vei
Olav Brunborgs vei er en vei som ligger på Nesbru i Asker.
Veien ble åpnet i 1991 og går langs Neselva.
Veien er oppkalt etter den norske motstandsmannen og studenten Olav Brunborg som vokste opp på Nesbru.
Hyrdebrev
Hyrdebrev er, ifølge Det Norske Akademis ordbok, «innenfor kirkevesen, særlig i Den katolske kirke, rundskriv fra en biskop til prestene (eller de troende) i hans stift». Hyrdebrev blir gjerne utsendt til visse tider (f.eks. fastetiden), men kan også gjelde saker som kjennes viktige for kirken.
Begrepet brukes etterhvert også i andre sammenhenger.
The Split Program II
The Split Program II (utgitt 2005) er det andre split albumet mellom de to tyske Metalcore-bandet Caliban og Heaven Shall Burn.
Sporliste
Heaven Shall Burn Caliban
Fredheim voksenopplæringssenter
Fredheim voksenopplæringssenter (etablert i 2003) er en skole for voksenopplæring i Kongsberg. Selve skolebygningen er fra 1816 og har blitt benyttet som barneskole, ungdomsskole og lenge før det; amtsykehus (fra 1816 til 1893 ).
…synger Aage Samuelsen
...synger Aage Samuelsen er et musikkalbum arrangert og sunget inn av Jan Groth, utgitt på Master Music (MMD 941) i 1994.
I CD-coveret sier Jan Groth at innspillingen har vært oppfyllelsen av en gammel drøm. Disse 12 sangene er blant de han husker best og som har betydd mye for ham, helt fra barndommen av. Dette er også en hyllest til Aage Samuelsen som etter hans mening er en stor sangskriver, som har vært en viktig inspirasjonskilde både for Groth og andre.
Powers Boothe
Powers Allen Boothe (født 1. juni 1948, død 14. mai 2017 ) var en amerikansk skuespiller. Noen av hans mest kjente roller inkluderer hans skildring av Jim Jones i Guyana Tragedy: The Story of Jim Jones, som han vant Emmy-prisen for, som TV-detektiven Philip Marlowe på 1980-tallet, Cy Tolliver i Deadwood, «Curly Bill» Brocious i Tombstone, visepresident og president Noah Daniels i 24, og Lamar Wyatt i Nashville.
Enneagon
I geometri er en enneagon eller nonagon en nisidet polygon.
Ivar Johannessen
Ivar Johannessen (født 1953) er en norsk tidligere styrkeløfter, som blant annet er to ganger norgesmester i styrkeløft i klasse eldre veteran -110 kg. Frem til midten av 1990-tallet konkurrerte han for Mandal SK, og siden har han konkurrert for Kristiansand Atletklubb.
Enneagon
Navnet enneagon kommer fra gresk enneagonon, (εννεα, «ni» + γωνον, «hjørne»). Nonagon er et hybrid formsjon, fra latin (nonus, «niende» + gonon), brukt likt, påvist brukt i det 16. århundre i fransk nonogone og i engelsk fra det 17. århundre. Det mer korrekte ordet enneagon ble først brukt i engelsk i Isaac Barrows 1660-oversettelse av Euklids Elementer.
En regulær enneagon har interne vinkler på 140°. Arealet til en regulær enneagon med sider med lengde a er gitt av
Kystvaktskvadron Nord
Kystvaktskvadron Nord var en av to skvadroner i Kystvakten. Skvadronen hadde sin egen base på Sortland i Vesterålen i Nordland fylke. Basen ble offisielt åpnet av Kong Olav V den 5. september 1984. Basen huset frem til 1. januar 2011, KV Nords stab og servicefunksjoner for fartøyer og helikoptere.
Den siste sjefen for KV Nord var kommandørkaptein Morten Jørgensen. 1. januar 2012 ble Kystvaktens landorganisasjon reorganisert. Sjef Kystvakten med stab (Oslo), Sjef KV Sør med stab (Bergen) og Sjef KV Nord med stab (Sortland) ble samlokalisert på Sortland.
Fartøy i Kystvaktskvadron Nord
Fartøy i Bruksvakttjeneste
Londons kollektivsone 2
Londons kollektivsone 2 (Travelcard Zone 2) er den nest innerste av de seks sonene i Londons kollektivsystem. Den brukes til å fastsette prisen for reiser med undergrunnsbanen, Docklands Light Railway og tog. Bussreiser følger ikke soneinndelingen, men har en fastpris for hver reise.
803 Picka
803 Picka er en hovedbelteasteroide. Den ble oppdaga den 21. mars 1915 av Johann Palisa fra Universitäts-Sternwarte Wien i Wien. Den er oppkalt etter den tsjekkiske legen Friedrich Pick.
Otto I av Bayern
Otto I av Bayern (født 27. april 1848 i München, død 11. oktober 1916 på slottet Fürstenried/München) var konge av Bayern fra 1886 til i realiteten 1913.
Otto var en yngre bror av Ludwig II, og ble ved brorens bortgang proklamert som ny konge av Bayern 14. oktober 1886.
Otto var sinnslidende og led av personlighetsforstyrrelser. Allerede dagen etter proklamasjonen grep legene inn og mente at den nye kongen ikke visste hva han hadde sagt ja til.
Han ble satt under verge, og onkelen Luipold ble utnevnt som prinsregent, noe han var til sin død i 1912. Ottos fetter Ludwig, sønnen til prinsregenten, ble i 1913 proklamert som ny konge av Bayern, Ludwig III uten at Otto formelt ble avsatt. Det var således to bayerske konger frem til Ottos død i 1916.
Mellom-Nes
Mellom-Nes er et boligstrøk og en grunnkrets som ligger i Asker, og er en del av delområdet Nesbru. Området ligger mellom Slependen, Øvre Nes, Torstad, Holmen og Nesøya.
Mellom-Nes skole er barneskolen i området, som tar imot elever fra hele Nesbru. Disse elevene sokner videre til Landøya ungdomsskole, som også ligger på Nesbru, når de begynner på ungdomstrinnet.
Substrat
Substrat kan referere til:
Kabinettssekreterare
En kabinettssekreterare er i Sverige utrikesdepartementets høyeste embetsmann nest etter utenriksministeren. Tittelen motsvarer i moderne tid den rollen som en statssekretær har i forhold til en statsråd som sjef for noen av de andre departementene i regeringskansliet. Kabinettssekreteraren er nå, i likhet med statssekretær, en stilling som er politisk besatt.
Opprinnelig var kabinettsekreteraren høyeste sjef for Kabinettet för utrikes brefväxlingen da dette ble opprettet i 1791 av Gustav III. Etter at regeringsreformen av 1809 hadde trådt i kraft ble i stedet utrikesstatsministern den høyeste sjef, og da kabinettet ved departementalreformen i 1840 ble omdannet til et utenriksdepartement begynte kabinettsekreteraren å ligne en statssekretetær.
Stokkøybrua
Stokkøybrua er ei veibru i Åfjord kommune som forbinder Stokkøya med fastlandet i Stoksund som del av fylkesvei 723.
Stokkøybrua har 6 spenn, det lengste er 206 meter, som er det lengste bruspennet i Sør-Trøndelag. Den er 525 meter lang og seilingshøyden er 30 meter. Hurtigruten passerer brua.
Grendeskole
En grendeskole er en liten grunnskole med mindre enn ca. 100 elever i rurale områder i Distrikts-Norge og i utkanten av byer, ofte med aldersblanding og samfunnsaktiv pedagogikk. Slike skoler utgjør 946 (32 %) av Norges 2957 grunnskoler (2012). Siden 1976 er 20-30 grendeskoler blitt lagt ned hvert år. Antallet årlige nedlagte skoler har økt etter 2007. Mange steder er det kamp mot nedlegging av grendeskoler og flere offentlige grendeskoler er blitt reddet. Fra 1998 søkte bygder (f eks Mjøsdalen i Osterøy kommune og Vats i Ål kommune) å få fortsette med privatskoler etter privatskoleloven. Slike private grendeskoler må i dag være religiøse alternativer til den offentlige skole eller benytte en anerkjent alternativ pedagogisk retning (Steiner eller Montessori). I 2007 eksisterer det ca. 30 private grendeskoler. Tallet er voksende. For skoleåret 2011/12 ble det godkjent 19 nye private montessori grendeskoler.
Det er et utdanningspolitisk stridstema om slike skoler med den offentlige skoles læreplan, skal kunne godkjennes.